Sillage

**Sillage** on ranskalaisten Jean-David Morvanin ja Philippe Buchet’n tekemä tieteisfiktio-sarjakuva. Avaruusoopperasarjaa on piirretty vuodesta 1998. Ranskan sana *sillage* (lausutaan ) tarkoittaa *vanavettä*. Suomeksi sarjaa julkaisi Egmont kymmenen albumin verran.

## Alkuperä
Kirjan *1000 Navïs* alkusanoissa kerrotaan, että kustantaja Guy Delcourt halusi avaruusoopperan julkaisuohjelmaansa. Jean David Morvan esitti nimeä *Sillage* Philippe Buchet’lle, joka kehitti avaruudessa etenevän saattueen. Hän teki siitä avaruusolentojen täyttämän, ettei sitä sekoitettaisi *[[Taisteluplaneetta Galactica (vuoden 2004 televisiosarja)|Taisteluplaneetta Galacticaan]]*. Samalla päähenkilöksi valittiin nainen, millä vältettiin vertailut Tarzaniin.

## Päähenkilöt
* **Navis** (*Nävis* /na.vis/): Nuori ihminen, joka on haaksirikkoutuneen avaruusaluksen ainoa eloonjäänyt. Hänet kasvatti pienokaisesta nuoreksi naiseksi yksi aluksen nanny-roboteista, ”Nsob”. Hän ei ole koskaan tavannut toista ihmistä. Hänen vartalollaan on vaaleita raitoja, jotka viittaavat siihen, ettei hän ole aito ihminen (*Sillage* Vol 3; *Nävis* Vol 2 & 4). Sarjan alussa Navis on viidakkoplaneetalla elävä jalo villityttö, jolla on kumppanina puhetaitoinen tiikerinkaltainen naaraspeto ”Hojo” (*Houyo* ). Hän metsästää ruokansa ampumalla ritsalla avaruusaluksen hylystä löytämiään kiekkoja.Myöhemmin hänen liityttyään Sillageen, hän asuu omassa pallonmuotoisessa aluksessaan, josta on tehty hänen viidakkokotiplaneettaansa muistuttava asumus. Sen ja koulutuksensa hän kustansi tuloilla, jotka saatiin hänen myytyään avaruusalushylkynsä ja sen tarvikkeet. 
* **Bobo**: kloonattu työläinen, saa älykkyyden kipinän Navis’lta, käyttää silmälappua, koska Navis ampui ritsalla toiseen silmään. 
* **Snivel**: robotti, alun perin Hottardin majesteetin Heiliigin avustaja.
* **Kenraali RibWund**: Navis’n ohjaaja ja läheinen ystävä. Joutuu vankilaan neljännen albumin lopussa. Häneen on kiinnittynyt symbiootti, joka pystyy irrottautumaan lähitaistelussa.
* **Kenraali Juaiz Ramirez**: kenraali RibWundin oppilas (jota hän ihailee suunnattomasti) ja Navis’n sekä Bobon soturitoveri. Hyvä sotilas, taktikko ja haluaa aina lopettaa tehtävänsä. Ei mielikuvitusta odottamattomille asioille. Vaikka onkin läheinen Navis’lle, ei myöskään unohda tämän virheitä, varsinkaan sitä, jossa kuoli hänen sukulaisiaan (albumi 9).
* **Konsuli Enshu Atsukau** : ihastunut Navis’seen ja haluaa hänet yksityiskokoelmaansa (= haaremiin). Voimakas telepaatti, joka kykenee vaikuttamaan vastapuolen päätöksiin toimiessaan Sillagen neuvottelijana. Auttaa Navis’ta kulissien takaa. 

Sillagen sivilisaatio on valtava avaruusalusten vana, joka kiertää galaksia jatkuvasti etsien resursseja, lajeja ja teknologiaa. Saattue jättää hyperportteja taakseen, jolloin vierailtuun aurinkokuntaan päästään palaamaan milloin tahansa. Ei ole varmaa onko Sillagella valoa nopeampaa tai muuta hyperavaruustekniikkaa näiden porttien lisäksi. Sillagen sivilisaatio on hyvin vanha. On merkkejä, että se on kiertänyt galaksin useita kertoja ja uudelleenvieraillut monissa aurinkokunnissa tarpeeksi monta kertaa havaitakseen niillä olevien sivilisaatioiden nousuja ja tuhoja. On myös todisteita planeettojen maankaltaistamisesta ja elämän istuttamisesta niihin. Navis’n viidakkoplaneettaa alettiinkin jo muuttaa kuumemmaksi ja siten sopivammaksi kuumuutta tarvitseville Hottardeille.

Lukemattomien lajien pitkästä yhteistyöstä johtuen Sillage on teknisesti erittäin pitkälle edistynyt. Saattueessa ei ole kahta samanlaista alusta ja jotkin niistä ovat biologisia. Monet alukset ja rodut ovat niin erilaisia olemukseltaan, että viestintä niiden kanssa on vaikeaa tai jopa mahdotonta. Myös AI-yksikköjä käytetään kaikkialla, mutta niitä pidetään toisen luokan kansalaisina ja biologiset kansalaiset hallitsevat niitä. Edistyneitä biologisia tiedontallennus- ja käsittelyteknologioita näkyy monta kertaa sarjassa.

Sillagessa viestintä  perustuu aisteista riippumattomaan psioniseen tiedonvälitykseen, jota tehdään joko biologisin tai teknisin keinoin. Sillagen kansalaiset on luokiteltu sen mukaan, kuinka hyvin he kykenevät kontrolloimaan psionista kykyään. Jako voimakkaisiin ja avuttomiin on sarjassa jatkuvana teemana. Ihmisten kyvyttömyyttä psioniseen viestintään vihjataan syyksi siihen, ettei Sillage ole koskaan kohdannut ihmiskuntaa. Samasta syystä Navis on täysin immuuni psionisille voimille ja hänen ajatuksiaan ei voida lukea, eikä häntä myöskään pystytä manipuloimaan psionisin voimin. Tämä tekee Navis’sta arvokkaan agentin Sillagen sotilasvoimille ja sallii hänen siten ansaita elantonsa. Psionisia kykyjä pidetään ainoana älykkään elämänmuodon edellytyksenä, ja Sillagen tiedustelijat tutkivat planeettoja etsien juuri merkkejä niistä. Sen vuoksi Navis’ta ei alkuksi tunnistettu älykkääksi elämänmuodoksi. Myös alukset liikkuvat samalla psyykkisellä energialla, ja Hottardien hallitsija tuomittiinkin elinkautiseen vankeuteen ja yhtä alusta alettiin liikuttaa hänen energiallaan.

Matkallaan Sillage on kohdannut myös lajeja, jotka eivät halua olla missään tekemisessä sen kanssa (albumi 8).

#### Rotuja
* **Muuttajat**: kloonattuja työläisiä, kyvyttömiä oma-aloitteelliseen ajatteluun, erittäin vahvoja ja kipukynnys ilmeisesti erittäin korkea. Työnsä tehtyään saavat ”palkinnon”, pillerin joka muuttaa heidät hymyilevinä sulaneiksi lätäköiksi. Ainoa älykäs on Bobo.
* **Hottardit**: ruskeaihoisia kaksijalkaisia. Voivat elää vain korkeassa lämpötilassa. Ottivat hallintaansa Navis'n asuttaman planeetan, jossa aloittivat "hotta-kaltaistamisen", joka lisäsi pinnan lämpötilaa. Kansaa kuoli klaustrofobiseen sairauteen aluksissa. Tärkeimpiä kansan edustajina ovat Majesteetti Heiliig ja Saahre, hänen vaimonsa.
* **Ftoross**: ihmisenkaltaisia humanoideja. Lukumääräisesti suurin kansa, joka asuu surkeissa varasto-aluksissa kurjissa olosuhteissa. Heitä kuolee päivittäin  satoja tautiin, johon olevaa vastalääkettä ei kalleutensa takia ei jaeta. Tämä ajaa heitä itsemurhapommittajiksi, jossa marttyyrit kuolevat huulillaan huuto: "!!!". *(Albumi 5)*
* **Tiedustelijat**: valkoisia, pieniä ja kuusijalkaisia. Etsivät uusilta planeetoilta älykkyyttä, jollaisena pidetään psionisia kykyjä. Kuoleman uhatessa siirtyvät lähellä olevaan ei-älykkääseen olentoon uusiutumaan. Lisääntyvät erittäin harvoin, jonka vuoksi äärimmäisen arvokkaita. Eivät sovi ihmisravinnoksi.
* **Ihmiset**: Toistaiseksi ainoa Sillagen kohtaama elävä ihminen on Navis. Ei psionisia kykyjä, joten heitä ei voi niillä hallita, eikä lukea ajatuksia. Ihmisillä on käytössä avaruusaluksia ja taito cryoniseen pakastamiseen *(Albumi 3)*. Tähtienvälisessä viestinnässä käytetään ansiibelia. *(Nävis 5)*
* **Puntas** (*Püntas*): Planeetalla TRI-JJ 768 asuvia humanoideja joita on kaksi rotua: rauhallisia, kolmisilmäisiä munista lisääntyviä, sekä kaksisilmäisiä, eläviä perillisiä synnyttäviä ja ihmisiä muistuttavia (albumi 3).
* **Poul-lull**: muistuttavat lintuja. Alukset muistuttavat paistettua kanaa (albumi 3).
* **Elävä ”iho”**: joka muuttaa kantajaansa samannäköiseksi kuin kohdeplaneetan asukkaat. Toimii samalla kommunikointivälineenä sekä kääntää puheen eri kielille (albumit 3 ja 11).

## Albumit

* 1. **Tulta ja tuhkaa** (2009) / **À feu et à cendres** (1998) Nuori tyttö Navis asuu viidakossa. Rauhallinen elo luonnossa keskeytyy, kun avaruudesta saapuvat valloittajat. Kolonialistiset valloittajat tuovat paratiisiin myös epäoikeudenmukaisuutta ja alistamista. Mitä voi yksi villityttö tehdä sellaisen uhan edessä? No, vaikka aloittaa vallankumouksen. Mutta voiko yksi ihminen sittenkään uhmata kokonaista avaruuskolonnaa?

* 2. **Yksityiskokoelma** (2010) / **Collection privée** (1999)Navis tuottaa päänvaivaa Sillagen johdolle. Mitä tehdä itsepäisen ihmisen kanssa? Navis'lla on yksi etu, joka puuttuu muilta roduilta: ihmisen ajatuksia eivät telepaatit kykene lukemaan! Hän saa kuitenkin huomata, että kaikki avaruuden asukkaat eivät halua hänelle hyvää.

* 3. **Hammasrattaat** (2011) / **Engrenages** (2000)  Aikaisemmin vieraillussa aurinkokunnassa planeetalla TRI-JJ 68 teknologia on kehittynyt huimaa vauhtia muodostaen steampunk-sivilisaation. Samalla vallitsevassa elämänmuodossa on tapahtunut outoa evoluutiota, jonka vuoksi se muistuttaa ihmisistä. Mutta kuinka? Navis lähtee tutkimaan asiaa uudessa työpaikassaan agenttina.

* 4. **Pirun merkki** (2011) / **Le Signe des démons** (2001) Navis lähtee tutkimaan tovereidensa kanssa esiteollista Hurumaru-planeettaa, jossa asuu monia erirotuisia alieneita, joiden alkuperä on muualla. Asukkailla ei ole mitään tietoa Sillagesta tai alkuperäisistä kotimaailmoistaan. Planeetalla järjestetään tavanomainen vallankumous ja yritetään selvittää, kuka on perustanut laittomia kolonioita.

* 5. **'J.VJ,..\**' (, 2012) / **Ma vie pour les miens** (2002)Albumin nimi on ftorossien kieltä ja tarkoittaa "Elämäni omieni puolesta". Ftoross-itsemurhaterroristit uhkaavat Sillagea sukupuutolla: he uhkaavat hävittää yhden rodun täydellisesti jollei heidän vaatimuksiinsa suostuta... ihmiset, joita on vain yksi: Navis. Navis'n ystävät ovat koonneet ihmiskuntaa esittelevän näyttelyn.

* 6. **Maailmojen sota** (2012) / **Artifices** (2003) Kun Navis on matkalla tapaamaan ystäväänsä RibWundia vankila-alukselle, hänen aluksensa sabotoidaan ja hän joutuu tekemään pakkolaskun post-apokalyptiselle planeetalle. Hän tapaa epätoivoisen väestön joka on vuosisatoja ollut jatkuvassa sodassa robotteja vastaan. Urokset ovat ylisuojelevia Navis'ta kohtaan, koskapa hän on naaras - vaikkakin ruma ilman viiksikarvoja. Status quon muuttamisessa on työtä.

* 7. **Vankila** (2013) / **Q.H.I.** (2004) Navis saapuu vihdoinkin vankila-alukselle tapaamaan RibWundia mutta siellä onkin mellakka. Navis epäilee sen olevan vain salamurhan peitteenä ja tunkeutuu biologisten tappajakoneiden ohi sisälle ystävänsä luo. Vankilan lääkäri kertoo kaukaisesta kohtaamisesta olentojen kanssa, joihin ei voi saada psionista yhteyttä samoin kuin ei Navis'seen.

* 8. **Ihmisluonto** (2013) / **Nature humaine** (2005) Masentunut Navis lähtee etsimään ihmisiä, jotka Snivel uskoo paikantaneensa alueelle, joka on kaukana ja vaarallinen. Navis ei ole ennenkään pelännyt vaaroja, ja niin hän matkaa urheasti kohti suurta tuntematonta. Pääseekö hän viimein näkemään silmästä silmään, millainen ihmisluonto todellisuudessa on?

* 9. **Soluttautuja** (2014) / **Infiltrations** (2006)Sillagen hallitus antaa Navis'lle tehtävän soluttautua kumousta suunnittelevaan ryhmään. Navis onnistuu soluttautumaan ryhmään, mutta juuri kun hän on selvittämäisillään heidän päämääränsä, hän saa määräyksen lopettaa tutkimus. Navis päättää kuitenkin jatkaa tutkimustaan omin päin.

* 10. **Paluu tuleen** (2015) / **Retour de flammes** (2007)  Aiheutettuaan suuren onnettomuuden Navis joutuu arestiin alukseensa. Tajuttuaan että alus toimii majesteetti Heiliigin psyykkisellä energialla, hän päättää viedä hänet takaisin kansansa luo, entiselle viidakkoplaneetalle, jossa Navis vietti lapsuutensa josta hänellä ei ollut muistoja. Navis ei kuitenkaan voinut tietää lapsuudenmuistojensa palaavan. (Viimeinen suomennettu albumi.)

* 11. **Monde flottant** (2008) ("Oikullinen maailma")Navis on saanut potkut agentinhommista ja joutuu tekemään hanttihommia. Hän saa puolustusasianajajiltaan tehtäväksi mennä japanilaistyyliselle RiBhehn-planeetalle etsimään Boboa. Planeetalla keisarin kannattajat ovat juuri syrjäyttäneet feodaalihallituksen, ja Sillage yrittää kerätä harvinaista malmia, joka kumoaa painovoimaa.

* 12. **Zone franche** (2009) ("Vapaa vyöhyke") Navis ajaa takaa Soimittia, yhtä *Infiltration*-albumin rikollista. Hän toivoo saavansa tältä jotain tietoja, jotka auttaisivat Navis'ta hänen oikeudenkäynnissään. Ainoa keino saada palkkamurhaaja puhumaan psyykkisten lukkojen ohi on viedä tämä planeetalle, jossa on mahdotonta valehdella.

* 13. **Dérapage contrôlé** (2010) ("Hallittu lipsahdus")  Navis osallistuu laittomaan "Cannonball"–kilpa-ajoon, jossa kaikki on sallittua ja joka on ainoa keino päästä kosketuksiin Bobon kanssa. Selviää kuka rahoitti Navis'n koulutuksen Sillagen agentiksi.

* 14. **Liquidation Totale** (2011) ("Lopullinen selvitys") Navis joutuu vastakkain todella pahan murhaajan kanssa. Koska se voi olla hänen viimeinen taistelunsa, Navis päättää että kaksintaistelu tapahtuu hänelle rakkaassa paikassa.

* 15. **Chasse gardée** (2012) ("Metsästysalue") Navis, Snivel ja Bobo lähtevät metsästysretkelle, mutta ovatko he kissa vai hiiri?

* 16. **Liés par le sang** (9/2013) ("Verisukulaiset") Navis saa tietää, että hänellä on poika, konsuli Atsukaun kasvattama Yanno. Yhdessä poikansa kanssa Nävis joutuu pelastamaan suunnattoman psyykkisen voiman katalepsiaan vaivuttaman Sillagen osan ajautumasta mustaan aukkoon.

* 17. **Grands froids** (9/2014)  ("Tosi kylmää") Salainen tehtävä pakottaa Navis'n takaisin planeetalle *68 Trjj*, joka on Yannon isän koti.

* 18. **Psycholocauste** (9/2015) Toisen virallisen ihmisen ollessa Sillagella pitää päättää antaako heille virallinen kansalaisuus vai ei. Asia jää Sillagea uhkaavan viruksen varjoon.

* 19. **Temps mort** (9/2016) ("Aikalisä") Sillage kohtaa lajin, joka voi manipuloida aikaa, taito jota Navis ja Bobo tarvitsisivat.

* 20. ** Mise à jour** (4/2019) ("Päivitys")  Navis saa käsiinsä dokumentin, joka on pelastettu aluksesta "Juniville 08", joka sattuu olemaan sama alus josta hänet otettiin Sillagen kyytiin. Saako Navis vihdoinkin selville alkuperänsä? (20-vuotisjulkaisu)

* 21. **Exfiltration** (10/2021) ("Suodatus") 76 ruumista löytyy ajelehtimasta aluksessa eikä Nävis sulje silmiään asialta.

* 22. **Transfert** (1/2023) ("Siirto") Nävis ylittää rajansa olemalla tarpeettoman aggressiivinen. Suosikki-ihmisemme on yhä vaikeampi sietää epäoikeudenmukaisuutta

* 23. **Immersion** (1/2024) ("Upotus")

## Spin offs

#### Nävis
----
Mitä tapahtuikaan Navis'n lapsuudessa. Vauhdikkaiden tarinoiden tekijöinä José Luis Munuera, Jean-David Morvan, Philippe Buchet ja Christian Lerolle, ranskaksi julkaissut Delcourt-Neopolis.
*1: ***Houyo*** (2003) Navis tapaa ystävänsä Hojon, joka myös on jäänyt orvoksi. 
** **Édition spéciale** (2004) sama albumi mustavalkoisena 
*2: ***Girodouss*** (2005) Navis ja Hojo yrittävät löytää naaraspedolle puolison. 
*3: ***Latitzoury*** (2007) Navis menettää maitohampaan ja aiheuttaa voimatasapainon muutoksen petojen ja saaliiden välillä. 
*4: ***Il vous reste de l'énergie ?*** (2008) ("Sinulla on yhä energiaa?") Korjatakseen Nsob-robotin, Navis menee romuttuneen avaruusaluksen sisälle ja löytää yhä toimivia robotteja, joista yksi ei noudata "Robotiikan kolmea pääsääntöä". 
*5: ***Princesse Nävis*** (2009) Navis löytää virtuaalipelin ja luo utopian. Hän saa huomata, ettei se olekaan "Sims" vaan "C&C"-peli, kun hän joutuu puolustamaan kaupunkiaan toista pelaajaa vastaan, joka on ihminen. 

#### Sillage Premières Armes
----

Paluu Näviksen agenttiuran alkuaikoihin. Tekijöinä Jean-David Morvan& Philippe Buchet (tarina) ja uutena piirtäjänä Pierre-Mony Chan, ranskaksi julkaissut Delcourt-Neopolis.
*1: ***Esprit d'équipe*** (6/2014) (Tiimityöskentely) Nävis ja tiimi muita agentteja laskeutuu vaalitarkkailijoiksi poliittisesti epävakaalle planeetalle. A priori, rutiinitehtävä. A priori…

*2: ***Vitesse de croisière*** (10/2020) (Matkanopeus) Piraatit asialla vai onko joku muu syy rahtialusten katoamisiin. Laitetaan Nävis soluttautumaan baarimikkona. Asiat on harvoin miltä näyttää.

#### Les Chroniques de Sillage (Sillagen aikakirjat)
----
(Morvan & Buchet + Collectif)
Lyhyitä piirrosnovelleja päähenkilöistä. Julkaisija Delcourt-Neopolis.
*1: **Volume I** (2004)  
*2: **Volume II** (2005)  
*3: **Volume III** (2006) 
*4: **Volume IV** (2006) 
*5: **Volume V** (2008) 
*6: **Volume VI** (2008) 


### Artbook
* **BlockBuster**.  Guy Delcourt Productions - Série B, 2005. 
* **1000 Nävis**. Guy Delcourt Productions, 2007. 

## Sillage (''Wake'') & Yhdysvallat

Alkuperäisessä albumissa samoin kuin suomennetussa Navis esiintyy ensimmäisessä albumissa vain lannevaatteessa rinnat paljaana. Kun sarjakuva ilmestyi Yhdysvalloissa, sarjan julkaisija väritti Navis'n rinnoilla olevan vaalean tatuoinnin mustaksi.
Sillagen kotisivujen mukaan yhdysvaltalainen julkaisija sai päänvaivaa yläosattomissa liikkuvasta teini-ikäisestä Navisista, josta syystä heillä oli kolme vaihtoehtoa:
# Hylätä ajatus albumien julkaisemisesta Yhdysvaltojen markkinoilla
# Pukea Navisille vaatteet pyytämällä Philippeä piirtämään kaikki sivut uudelleen 
# Laittaa joku opiskelija sensuroimaan sivut mustalla tussilla
Siellä todetaan heidän valtamerentakaisten serkkujensa valinneen loogisimman, halvimman ja nopeimman eli vaihtoehdon 3, joka aiheutti pettymyksen lukijoille. Yhdysvaltalainen julkaisija NBM Publishing on julkaissut albumit 1-7 englanniksi, mutta on ilmoittanut ettei se julkaise Yhdysvalloissa loppuja albumeja.

## Muuta
Piirtäjät ovat lisänneet sarjaan viittauksia muihin teoksiin. Viidakkoplaneetalla asustaa myös marsupilameja. Salamurhaaja albumissa 2 muistuttaa Alienia. Albumissa 5 Navis vierailee Ihmiskuntaa esittelevässä Expossa, jossa näkyy muun muassa Maasta tuttuja robotteja, kuten Metropoliksen robotti, *[[Tähtien sota|Tähtien sodan]]* C-3PO, Bender *[[Futurama]]sta* ja *[[Kielletty planeetta|Kielletyn planeetan]]* Robby the Robot. Myös Betty Boop on näkyvissä toisaalla. Albumissa 9 Navis ohjaa sukkulan asteroidiluolaan ja toteaa toivovansa, ettei se ole ison avaruusmadon suu 2-D-elokuvasta jonka hän näki lapsena (*[[Imperiumin vastaisku]]*).

Sarjan alussa Sillage ei ole ollut missään kontaktissa ihmisiin eikä ihmisten ajatuksia voida lukea puolin jos toisin. Navis pystyy kuitenkin kommunikoimaan planeetalle tunkeutuvien muuttajien kanssa, koska hänellä on  Baabelin kalana toimiva Tiedustelija kehossaan. Vasta Sillagessa hän oppi nopeasti sen virallisen kielen (aloittaen karkeuksista) kerrotaan albumissa 2. 
Albumissa 8 hän vihdoin tapaa toisia ihmisiä, muttei onnistu kommunikoimaan heidän kanssaan. 
Navis kertoo 2-D-elokuvasta, jonka nanny-robotti hänelle näytti (*Vol 9*), mutta hänen muistonsa lapsuudesta ja nanny-robotista palaavat vasta myöhemmin (*Vol 10*).
#### Albumien kansikuvat
----

Image:Sillage-albumien kansikuvat.png|thumb|center|500px|**Sillagen kansikuvia.** Suomessa ilmestyvien kannet ovat yleensä samat kuin alkuperäismaassa Ranskassa. Esim. USA:ssa ilmestyneiden albumien kansien kuvat eroavat näistä.

rect 026 016 149 180 1. albumi :Tulta ja tuhkaa: Nuori tyttö Navis asuu harmoniassa viidakossa tiikeri-ystävänsä kanssa. Kolonialistiset valloittajat saapuvat tuoden paratiisiin planeetanmuokkaajat. Miten yksi villityttö voi puolustaa kokonaista planeettaa ja uhmata kokonaista avaruuskolonnaa?

rect 193 016 318 180 Albumi numero kaksi: Yksityiskokoelma. Navis tuottaa itsepäisyydellään  päänvaivaa Sillagen johdolle. Navis huomaa olevansa paitsi muilta suljettu, myös puoleensavetävä

rect 363 016 485 180 Albumi numero 3: Hammasrattaat. Miten ihmeessä aikaisemmin vieraillussa aurinkokunnassa on tapahtunut outoa evoluutiota, jonka vuoksi elämänmuoto muistuttaa ihmisistä? Navis lähtee tutkimaan asiaa uudessa työpaikassaan agenttina.

rect 533 016 655 180 Numero 4: Pirun merkki. Navis lähtee tutkimaan tovereidensa kanssa esiteollista Hurumaru-planeettaa, jossa asuu monia erirotuisia alieneita, joiden alkuperä on muualla. Asukkailla ei ole mitään tietoa Sillagesta tai alkuperäisistä kotimaailmoistaan. Planeetalla järjestetään tavanomainen vallankumous ja yritetään selvittää, kuka on perustanut laittomia kolonioita.

rect 701 016 825 180 Numero 5: Ftorossien kielellä albumin nimi ('J.VJ,..\')  tarkoittaa "Elämäni omieni puolesta". Ftoross-itsemurhaterroristit räjäyttelevät yleisiä kulkuneuvoja ja uhkaavat Sillagea sukupuutolla: he uhkaavat hävittää yhden rodun täydellisesti jollei heidän vaatimuksiinsa suostuta... ihmiset, joita on vain yksi: Navis.

rect 026 222 149 388 Kuudes albumi: Maailmojen sota. Sabotaasin takia Navis tekee pakkolaskun post-apokalyptiselle planeetalle. Epätoivoinen väestö on ollut vuosisatoja sodassa robotteja vastaan. Urokset ovat ylisuojelevia Navis'ta kohtaan, koskapa hän on naaras - vaikkakin ruma, kun hänellä ei ole viiksikarvoja. Status quon muuttamisessa onkin kova työ.

rect 194 222 318 388 7. albumi: Vankila.  Navis'in pitää tunkeutua huippuvartioituun vankilaan pelastaakseen ystävänsä. Hän saa tietoja Sillagen ensikohtaamisesta ihmisten kanssa.

rect 363 222 485 388  8. albumi: Ihmisluonto. Navis lähtee etsimään planeettaa, jossa asuu ihmisiä. He eivät olekaan sellaisia, kuin hän kuvitteli.

rect 533 222 655 388 9. albumi: Soluttautuja. Navis jatkaa tutkimuksia omin päin vastoin kieltoa ja joutuu tappamaan omin käsin jotakin sellaista, mihin kukaan muu Sillagessa ei pysty. Hän aiheuttaa tuhoisan onnettomuuden.

rect 701 222 825 388 10. albumi: Paluu tuleen. Navis palaa viidakkoplaneetalleen joka on nyt aavikkoplaneetta. Hänen lapsuudenmuistonsa palaavat.

rect 026 430 149 594 11. albumi: Monde flottant. Navis tekee hanttihommia ja pääsee opettelemaan japanilaistyyppistä kulttuuria.

rect 194 430 318 594 12. albumi: Zone franche. Navis ajaa takaa  rikollista, jonka tiedot auttaisivat häntä oikeudessa. Helpommin sanottu kuin tehty, koska tiedot ovat psyykkisten lukkojen takana.

rect 363 430 485 594 13. albumi: Dérapage contrôlé. Navis osallistuu laittomaan "Cannonball"–kilpa-ajoon, jossa kaikki on sallittua, koska se on ainoa keino päästä kosketuksiin Bobon kanssa. Selviää kuka rahoitti Navis'n koulutuksen Sillagen agentiksi.

rect 533 430 655 59414. albumi: Liquidation Totale. Navis kohtaa todella pahan murhaajan. Koska se voi olla hänen viimeinen taistelunsa, Navis päättää että kaksintaistelu tapahtuu hänelle rakkaassa paikassa.

rect 701 430 825 59415. albumi: Chasse gardée. Navis, Snivel ja Bobo lähtevät metsästysretkelle.

rect 026 632 149 805 16. albumi: Liés par le sang. Navis kohtaa poikansa.

rect 194 632 318 805 17. albumi: Grands froids. Navis palaa ensirakkautensa kotiplaneetalle.

rect 363 632 485 805 18. albumi: Psycholocauste. Antaako Ihmiselle virallinen kansalaisuus vai ei.

rect 533 632 655 805 19. albumi: Temps mort. Sillage kohtaa lajin, joka voi manipuloida aikaa.

rect 701 632 825 805 20. albumi: Mise à jour. Saako Navis selville alkuperänsä?

rect 026 831 150 1000 21. albumi: Exfiltration: 76 ruumista löytyy ajelehtimasta aluksessa eikä Navis sulje silmiään asialta.

rect 195 831 324 1000 22. albumi: Transfert: Naviksen on yhä vaikeampi sietää epäoikeudenmukaisuutta.

rect 1 1 840 1050 

desc none


## Lähteet

## Aiheesta muualla
* SILLAGE virallinen kotisivu. 
* Egmontkustannus #Sillage .
* Sillage 3: Hammasrattaat .
* Sillage 4: Pirun merkki.
* Arleston - Morvan: Viewpoints kahden kulttisarjakuvan *"Les Naufragés d'Ythaq"* ja *"Sillagen"* tekijät kertovat töistään.